Lav et referat af nedenstående tekst:

Tekst:
Et mindre sportsfly af typen Cessna havarerede torsdag eftermiddag på en mark nord for Aalborg. Havariet skete ifølge TV2/Nords oplysninger under landingen. Ingen kom alvorligt til skade, men da flyet væltede, blev der udløst en alarm, så en redningshelikopter blev tilkaldt, oplyser vagtchef Mogens Hougesen, Nordjyllands Politi. Også politiet blev alarmeret. - Af en eller anden grund udsendte flyet en emergency-melding, som en redningshelikopter reagerede på, men heldigvis var det ikke så alvorligt, siger Mogens Hougesen. Ulykken skete klokken 15.30 på en mark ved Vestbjerg i nærheden af Hammer Bakker nord for Aalborg. Marken bruges som flyveplads. Der var to personer i flyet, men de slap begge heldigt fra ulykken. Dog fik den ene et slag på skulderen. Havarikommissionen er blevet underrettet og skal nu undersøge, hvordan ulykken skete.

Referat:
Et mindre sportsfly havarerede torsdag eftermiddag på en mark nord for Aalborg. Det udløste en alarm og en redningshelikopter blev tilkaldt.